Πολλοί μαφιόζοι έχουν παρατσούκλια
εξαιτίας κάτι που έκαναν ή κάνουν.
Του αρέσουν οι μπανάνες, τον λένε Τζόι Μπανάνα.
Εμένα με φώναζαν Σάλι Ουμπάτς,
από το ιταλικό πάτσο, τρελός.
Έκανα εξωφρενικά πράγματα.
Όταν ήμουν 31, ανέλαβα μια δουλειά για τη μαφία
να πάω στη Φλόριντα και να μεταφέρω ένα μήνυμα σε κάποιον
που κοιμόταν με τη γυναίκα μυημένου μαφιόζου.
Έτσι, πήγα στη Φλόριντα, συνάντησα κάποιον,
μου έδωσε μια στολή UPS, φορτηγό UPS, και πήγα στο σπίτι.
Χτύπησα την πόρτα.
Παρέδιδα ένα πακέτο. Άνοιξε η κοπέλα την πόρτα.
Την έσπρωξα, μπήκα μέσα, του έβαλα μαχαίρι στον λαιμό,
και τον έδεσα στο μπιλιάρδο.
Θα τον τιμωρήσεις επί τούτου.
Του βγάζω το παντελόνι.
Θα τον βασανίσεις τον γαμιόλη.
Και του έκοψα τ' αρχίδια.
Δεν ήταν προσωπικό. Δουλειά ήταν.
Τρεις είναι οι κύριοι κανόνες στη μαφία.
Μην πας με γυναίκα άλλου μέλους,
μην πουλάς ναρκωτικά και ποτέ μη συνεργαστείς.
Κλείσε το γαμημένο στόμα σου.
Όλο το ανοίγεις και μιλάς!
Υπογράφεις τη θανατική σου καταδίκη.
Δεν υπήρχε χειρότερο.
Κάθε δύο δευτερόλεπτα. Κλείσε το γαμημένο σου το στόμα!
Έπρεπε να κρατάς τα πάντα μυστικά.
Δεν επιτρεπόταν να αποκαλύπτεις πληροφορίες
και να γίνεσαι καρφί ή χαφιές.
Αν με πιάσουν να μιλάω, τότε είμαι κι εγώ καρφί.
Αν καρφώσεις, σε βασανίζουν.
Σου κόβουν κομμάτια και σε καίνε.
Θέλουν να υποφέρουν.
Τύλιξα μια γραβάτα στον λαιμό του και τον σκότωσα επί τόπου.
Συχνά, η μαφία άφηνε εκτεθειμένο το πτώμα.
Ως παράδειγμα για την ασέβεια και την αναξιοπιστία.
Πες στον αλήτη
ότι εγώ, ο Τζον Γκότι, θα του κόψω το γαμημένο το κεφάλι.
Γαμιόλη.
Θα του κόψω το γαμημένο το κεφάλι.
Η ΣΥΛΛΗΨΗ ΤΟΥ ΓΚΟΤΙ
Ο φερόμενος ως αρχηγός μιας από τις μεγαλύτερες φαμίλιες
δικάζεται στη Νέα Υόρκη.
Ο Τζον Γκότι κατηγορείται ότι διέπραξε φόνους για ν' ανέλθει στην κορυφή.
Με λένε Νταϊάν Τζιακαλόνι.
Τη δεκαετία του '80 ήμουν βοηθός εισαγγελίας των ΗΠΑ
στην Ανατολική Περιφέρεια Νέας Υόρκης.
Ερευνούσαμε το οργανωμένο έγκλημα, υποθέσεις ναρκωτικών,
ληστείες φορτηγών, ουσιαστικά τα πάντα.
Και το 1985, ασκήσαμε δίωξη κατά του Τζον Γκότι
και οκτώ μελών των Γκαμπίνο.
ΓΝΩΣΤΟΣ ΑΡΧΙΜΑΦΙΟΖΟΣ
Οι κατηγορίες ήταν φόνος,
παράνομος τζόγος, τοκογλυφία,
και ληστείες φορτηγών.
Διακυβεύεται η ελευθερία του και η φερόμενη θέση
στην κορυφή της ισχυρότερης φαμίλιας της χώρας.
Καθώς εστιάζουμε στον Τζον,
και εξελίσσουμε το σχέδιο αντιμετώπισης της υπόθεσης,
ξαφνικά μαθαίνουμε ότι προκύπτει η υπόθεση της Νταϊάν.
Ήταν για όλους λίγο… ξαφνικό.
Το FBI δεν είχε καμία σχέση με την έρευνα.
Ερευνούσαμε χωριστά τον Γκότι.
Έτσι, υπήρχε αντιπαλότητα σχετικά μ' αυτό.
Μόνο εμείς στοιχειοθετήσαμε υπόθεση.
Οπότε, αναλάβαμε εμείς το ρίσκο να τον καταστρέψουμε.
Πιστεύαμε ότι είχαμε αρκετά στοιχεία
για να καταδικαστούν όλοι.
Οι κατηγορίες αφορούν περίοδο 18 ετών,
όταν ο Γκότι ήταν κάπο της μαφίας, πριν γίνει το αφεντικό.
Αν καταδικαστεί, αντιμετωπίζει 20 χρόνια φυλακής.
ΣΕΠΤΕΜΒΡΙΟΣ 1986
ΔΕΥΤΕΡΗ ΔΙΚΗ, ΜΕΡΑ 1
Έξω από το δικαστήριο, γινόταν τσίρκο.
Μια τρελή, ηλεκτρισμένη ατμόσφαιρα.
Ποτέ δεν είχα βρεθεί σε δίκη με τόση κάλυψη από τα ΜΜΕ της χώρας.
Είχαμε μια δίκη με απίστευτους χαρακτήρες.
Είχαμε τον Τζον Γκότι.
- Η νέα κεφαλή της οικογένειας; - Της δικής μου. Έχω γυναίκα, παιδιά.
- Μόνο αυτήν έχετε; - Και η οικογένεια Γκαμπίνο;
Είχαμε την Νταϊάν Τζιακαλόνι.
Κάποιοι εισαγγελείς δεν ήθελαν την υπόθεση.
Εκτός από την Νταϊάν Τζιακαλόνι.
Ένα κορίτσι της γειτονιάς που κυνηγούσε κακούς.
- Καλημέρα, κε Κάτλερ. - Καλημέρα.
Είχαμε τον δικηγόρο του Γκότι, Μπρους Κάτλερ.
- Ποιον εκπροσωπείτε; - Τον Τζον Γκότι.
Ένα αγόρι του Μπρούκλιν που προφανώς ήταν ερωτευμένο με τον Τζον Γκότι.
Ο Μπρους Κάτλερ. Είναι αστείο.
Νομίζω πως ήθελε να είναι ο Τζον Γκότι.
Ντυνόταν σαν τον Τζον Γκότι.
Έκανε χειραψία και φιλούσε στο μάγουλο σαν μαφιόζος.
Και είχαμε και μια σειρά εξαιρετικών δικηγόρων υπεράσπισης για τους υπόλοιπους.
Θα έλεγα ότι ένας κανόνας που έχω
είναι να μη ρωτάω ποτέ τον πελάτη τι έγινε.
Γιατί, ειλικρινά, χέστηκα.
Το σημαντικό είναι τι αποδείξεις έχει το κράτος.
Αυτό κάνει ο δικηγόρος υπεράσπισης.
Με λένε Μάικλ Σαπίρο,
και τον Σεπτέμβριο του '85 ήμουν 35 ετών.
Δούλευα στην υπόθεση Γκότι.
ΠΟΛΙΤΕΙΑΚΟ ΔΙΚΑΣΤΗΡΙΟ
Οι βασικές κατηγορίες αφορούσαν τον νόμο RICO.
Σύντμηση για τον νόμο κατά Κακουργηματικών και Διεφθαρμένων Οργανώσεων.
Η ομορφιά της δίωξης βάσει RICO, από την πλευρά ενός κατήγορου
είναι ότι μπορείς να χρησιμοποιήσεις εγκλήματα
για τα οποία έχουν ήδη καταδικαστεί.
Η υπεράσπιση ήξερε ότι η κυβέρνηση δεν έχασε ποτέ υπόθεση RICO.
Στην υπόθεση Γκότι, μία κατηγορία ήταν
ο φόνος του Τζίμι ΜακΜπράτνεϊ στο Στάτεν Άιλαντ.
Ο Γκότι είχε δηλώσει ένοχος.
Εξέτισε ποινή γι' αυτήν την κατηγορία.
Οπότε, το μόνο ερώτημα για τους ενόρκους ήταν
αν αυτός ο φόνος και οι άλλες κατηγορίες του κατηγορητηρίου βάσει RICO
ευνόησαν την επιχείρηση της μαφιόζικης οικογένειας Γκαμπίνο.
Κι αυτό ήθελε να αποδείξει η Νταϊάν Τζιακαλόνι.
Είμαι νέος, μόλις πέντε χρόνια στη δουλειά.
Έχω πολλή ενέργεια μέσα μου.
Κάθομαι στην πίσω σειρά του δικαστηρίου.
Ο Τζον σηκώνεται και κοιτάζει την αίθουσα, και με βλέπει.
Δεν είμαι μικροκαμωμένος. Και λέει "Ποιος είσαι εσύ;"
Οπότε, σηκώθηκα και κοίταξα δίπλα μου.
Είπα "Σ' εμένα μιλάς;"
Λέει "Ναι, ποιος είσαι;" Λέω "Ο Τζορτζ Γκάμπριελ.
Είμαι στην ομάδα του Μπρους Μάου. Ήρθα να παρακολουθήσω και…"
"Τράβα πες στον Μπρους Μάου
ότι θα πάω σπίτι. Θα αθωωθώ".
Λέω "Εντάξει.
Βασικά, αν το καταφέρεις, θα περάσω να σε συγχαρώ".
Τότε, δεν ήξερα, και νομίζω πως πολλοί δημοσιογράφοι δεν ήξεραν
ότι το FBI δεν ήθελε ν' αναλάβει η Τζιακαλόνι.
Οπότε, υπήρχε ένταση.
Όταν η Νταϊάν Τζιακαλόνι άσκησε δίωξη κατά του Τζον Γκότι και της συμμορίας του,
στη συμμορία ήταν ένας Γουίλι Μπόι Τζόνσον.
Ήταν πιστός στον Γκότι. Ήταν μαζί του από μικρά παιδιά.
Αλλά, επίσης, ήταν καρφί.
Ο Γουίλι Μπόι Τζόνσον συνεργαζόταν με το FBI
επί χρόνια, μα κανείς δεν ήξερε. Δεν το αποκαλύψαμε πουθενά.
Πήγαμε στην Νταϊάν Τζιακαλόνι, ζητώντας να μην ασκήσει δίωξη εναντίον του.
Έλεγα στους ανωτέρους
"Αν δεν κάνουμε κάτι να το σταματήσουμε,
θα τον σκοτώσει ο Γκότι,
αν μαθευτεί ότι ήταν πληροφοριοδότης".
Δεν ήταν απλώς πληροφοριοδότης.
Είναι και βίαιος εγκληματίας.
Συμμετείχε προσωπικά σε μια από τις πιο βίαιες πράξεις
που διέπραξε η συμμορία.
Και δεν μπορούσαμε να τον διαχωρίσουμε από το κατηγορητήριο
και να γίνει η εκδίκαση.
Στο δικαστήριο, η Νταϊάν Τζιακαλόνι, σοκάροντας το FBI,
εξήγησε στον δικαστή ότι…
Θέλαμε να τεθεί υπό κράτηση ένας κατηγορούμενος
γιατί ήταν πληροφοριοδότης επί 15 χρόνια.
Τον λένε "Γουίλι Μπόι". Κάθεται δίπλα στον Τζον Γκότι,
μα δεν είναι καθόλου κοντά του.
Ήταν σοκαριστικό. Ο Γκότι καθόταν ακριβώς δίπλα του.
Ο τρόπος που αποκαλύφθηκε… ήταν απαίσιος.
Ήταν μαζί μας χρόνια.
Έβγαζε πολλά λεφτά. Γνώριζε και τις πέντε οικογένειες.
Όταν πήραν για κράτηση τον Γουίλι Μπόι,
ο Τζον Γκότι του έριξε ένα θανατηφόρο βλέμμα.
Δεν θα του έβγαζες ασφάλεια ζωής
αν ήσουν ασφαλιστική εταιρεία.
Δεν απολαύσαμε αυτό που κάναμε, αλλά κάναμε ό, τι ήταν απαραίτητο.
Ξέραμε ότι το προσδόκιμο ζωής του δεν ήταν καλό.
Όταν έχουμε πληροφοριοδότη,
εν μέρει πείθεται όταν λέμε ότι δεν θα τον ξεμπροστιάσουμε.
Η Νταϊάν Τζιακαλόνι το αγνόησε.
Σήμερα στη δίκη, η βοηθός εισαγγελίας Νταϊάν Τζιακαλόνι
είπε στην εναρκτήρια αγόρευσή της…
Η Νταϊάν Τζιακαλόνι έκανε μια πολύ καλή εναρκτήρια αγόρευση.
Πολύ εντυπωσιακή.
Ξεκινήσαμε με τον φόνο του ΜακΜπράτνεϊ,
διότι ήταν ενδεικτικός της ανέλιξης του Τζον Γκότι.
Μετά μίλησα για τα διάφορα στοιχεία του κατηγορητηρίου.
Έτσι, είπαμε για την τοκογλυφία, περάσαμε στις ληστείες, τον τζόγο.
Υποστήριξε ότι εγκλήματα για τα οποία κάποιοι κατηγορούμενοι εξέτισαν ποινές
δεν ήταν μεμονωμένα περιστατικά,
αλλά μέρος συνομωτικής συνεργίας για τη διάπραξη εγκλημάτων.
Όταν έκατσα, ένιωσα ότι έκανα τη δουλειά μου. Ένιωσα πολύ καλά.
Ήταν η τελευταία φορά που ένιωσα άνετα στην αίθουσα.
Ο συνήγορος του Γκότι, Μπρους Κάτλερ πέρασε στην επίθεση.
Ο Μπρους Κάτλερ τη σταύρωσε.
Ο Μπρους είπε στους ενόρκους
να φανταστούν τις κατηγορίες ως ένα βραστό που τάγκισε.
Ο λόγος που το θυμάμαι είναι επειδή εγώ του το έγραψα.
Είπε "Δεν μπορείς να φτιάξεις βραστό που θα φαγωθεί
με τόσα σάπια υλικά, όση ώρα και να το μαγειρέψεις".
Και μάλιστα, στην εναρκτήρια αγόρευση, ο Μπρους Κάτλερ απλώς…
Σήκωσε το κατηγορητήριο, ουσιαστικά είπε ότι ήταν σκουπίδι,
και το έσκισε στη μέση, μια πολύ εντυπωσιακή κίνηση,
οι ένορκοι τον κοίταζαν μαγνητισμένοι κι αυτός…
Πέταξε το κατηγορητήριο στο καλάθι των σκουπιδιών και είπε…
"Εκεί ανήκει το κατηγορητήριο, στα σκουπίδια".
Μιλάμε για φοβερή χειρονομία. Φοβερή θεατρικότητα.
Ήταν μια συγκλονιστική στιγμή.
Η υπόθεση της Νταϊάν είχε πολλούς συνεργάτες. Ενέχει ρίσκο.
Δεν μιλάμε για ανθρώπους καθημερινούς.
Μιλάμε για άτομα του οργανωμένου εγκλήματος.
Ποιος άλλος καταθέτει σε δίκη για τη μαφία;
Ήμουν ο πρώτος μάρτυρας στη δίκη του Τζον Γκότι του 1987.
Ήμουν ο βασικός μάρτυρας.
Το 1984 με συνέλαβαν με 114 γραμμάρια κοκαΐνης.
Όρισαν εγγύηση ενός εκατομμυρίου.
Στη φυλακή, καλοκαίρι του '84, μ' επισκέφτηκε η γυναίκα μου.
Οι δύο γιοι μου περίμεναν απ' έξω.
Όταν έφυγε, είδα τα παιδιά μου να κλαίνε.
Εκείνη τη στιγμή είπα "Πρέπει να μιλήσω.
Πρέπει ν' αφήσω αυτήν τη ζωή. Δεν θέλω να τους βασανίζω πια".
Μια μέρα, έκανα ένα τηλέφωνο. Θα συνεργαστώ με την κυβέρνηση.
Πού να 'ξερα ότι δύο χρόνια μετά,
θα με καλούσαν να καταθέσω κατά του Τζον Γκότι.
Ο Σαλ Πολίσι είχε μακρά ιστορία με τη συμμορία.
Και την είπε. Την είπε καλά.
Είναι έξυπνος. Ήταν ευφραδής.
Και μετά σηκώθηκε ο Μπρους και… Έχω ακούσει τη λέξη "Μπρουσταυρώθηκε",
και περιγράφει εξαιρετικά τον τρόπο αντιπαράστασης του Μπρους.
Ο Μπρους Κάτλερ μου έκανε επίθεση, κάθε μέρα επί επτά μέρες.
Με βάραγε αλύπητα. Με αποκάλεσε ρεμάλι, ποταπό.
Και ανακάλυψε λεπτομέρειες για μένα.
Πόσα κορίτσια πήρα ένα βράδυ, το ότι έκοψα τα αρχίδια κάποιου.
Έπρεπε να παραδεχτώ ό, τι ίσχυε.
Ο Τζον Γκότι καθόταν στο έδρανο του κατηγορουμένου,
κατέβασε το δεξί του χέρι κάτω από το έδρανο,
και σχημάτισε ένα όπλο.
Ήξερα τι εννοούσε.
"Θα σε σκοτώσουμε".
Εκτός από τον Σαλ Πολίσι,
η Νταϊάν Τζιακαλόνι βασίζεται σε ελάχιστους μάρτυρες.
Μάρτυρες που δωροδοκήθηκαν, που ψευδομαρτύρησαν,
που έχουν αλλάξει όνομα, που πουλούσαν ναρκωτικά,
που έχουν σκοτώσει.
Ήταν οι χειρότεροι κακούργοι που μπορούσες να διανοηθείς.
Ένας πραγματικός ζωολογικός κήπος από ρεμάλια.
Ο Τζέιμς Καρντινάλι είναι κύριος μάρτυρας.
Κι ανεβαίνει ο καθένας τους στο εδώλιο,
και είναι ο ένας λιγότερο αξιόπιστος από τον άλλον.
Ο Καρντινάλι είπε ότι δεν ήθελε να καταθέσει,
αλλά το προτιμούσε από τη θανατική ποινή στη Φλόριντα, όπου διέπραξε φόνο.
Δεύτερος μάρτυρας της κυβέρνησης ήταν ο Ντόμινικ ΛοΦάρο.
Ο ΛοΦάρο παραδέχτηκε ότι είχε πει ψέματα στις ομοσπονδιακές αρχές.
Αρχικά, είπε ότι σκότωσε πάνω από 15 άτομα.
Σήμερα είπε ότι ήταν μόνο δύο.
Μας παρουσίαζαν ως ανίκανους.
Η υπόθεση κατά του Γκότι υπέστη πλήγμα σήμερα.
Κατέθεσε ο ληστής τραπεζών Μάθιου Τρέινορ.
Υποτίθεται πως θα κατέθετε κατά του Γκότι.
Ο Μάθιου Τρέινορ ήταν προβληματικός, αλλά χρήσιμος μάρτυρας.
Ώσπου έπαψα να τον εμπιστεύομαι.
Άρχισε να λέει πράγματα που δεν μου φαίνονταν λογικά.
Σ' εκείνο το σημείο, αποφασίσαμε να μην τον χρησιμοποιήσουμε ως μάρτυρα.
Ουσιαστικά κατέθεσε για την υπεράσπιση
και είπε ότι η Νταϊάν Τζιακαλόνι επιχείρησε να τον δωροδοκήσει.
Μου έδωσαν τις ουσίες που ήθελα. Μου έδωσαν αλκοόλ.
Είπε ότι του έδωσε το εσώρουχό της από ένα συρτάρι,
για να… αυτοεξυπηρετηθεί.
Μου δόθηκε βιτσιόζικη ερωτική ανακούφιση.
Ο Μάθιου Τρέινορ καταδικάστηκε για ψευδορκία για αυτήν την κατάθεση.
Είπα στον συνεργάτη μου
"Ποιος λογικός ένορκος θα πίστευε αυτές τις μαλακίες;"
Παραδοσιακά, στη Νέα Υόρκη,
οι εισαγγελείς δεν ασχολούνται δημοσίως με τον Τύπο.
Οι συνήγοροι, όμως, πληρώνονται για να το κάνουν.
Ο Μπρους ήξερε να αλληλεπιδρά με τον Τύπο καλύτερα από κάθε άλλον δικηγόρο.
Ήξερε πώς να χειραγωγεί τον Τύπο. Ήξερε να διασκεδάζει τον Τύπο.
Δεν χαίρομαι που σε βλέπω, Γκεράλντο. Δεν είμαι θαυμαστής.
Ο Τζον Γκότι είχε ομάδα από δημοσιοσχεσίτες του Τύπου,
σαν τον εκπρόσωπο Τύπου του Λευκού Οίκου.
Ο Μπρους Κάτλερ δήλωσε
ότι η κυβέρνηση αντιπαθεί τους σικάτους, τους τζογαδόρους,
άτομα σαν τον Τζον Γκότι.
Δεν ήξερα ότι είχα προκατάληψη κατά των σικάτων.
Θεωρούσα ότι κι εγώ είμαι σικάτη.
Ο Μπρους Κάτλερ έλεγε πάντα "Η κυβέρνηση θα κάνει τα πάντα
για να φυλακίσει τον Τζον Γκότι".
Ο Κάτλερ λέει ότι η κυβέρνηση κάνει τα πάντα να πιάσει τον Γκότι.
Ελπίζουν να πιστέψουν οι ένορκοι το αφήγημα, να το πιστέψει ο κόσμος
και οι οικογένειες των ενόρκων.
Όλα αυτά ενίσχυσαν την εικόνα του Τζον Γκότι.
Πάντα ήταν σεβαστός στην κοινότητα.
Και το κοινό το κατάπιε αμάσητο.
Δυσκολεύομαι να πιστέψω αυτά που λένε γι' αυτόν.
Τι νονός; Ένας καλός άνθρωπος είναι.
Καλησπέρα με τις βραδινές ειδήσεις του CBS. Είμαι ο Νταν Ράδερ.
Η ετυμηγορία βγήκε Παρασκευή.
Θυμάμαι πού ήμουν όταν άκουσα την ετυμηγορία.
Σ' ένα πάρκο στη Νέα Υόρκη, ν' ακούω στο ραδιόφωνο το All News 88.
Είμαι στον δρόμο με τον συνεργάτη μου, μέσα στο αμάξι.
Και ακούμε την είδηση στο ραδιόφωνο του αυτοκινήτου…
Ο Τζον Γκότι αθωώθηκε από τους ενόρκους για όλες τις κατηγορίες εναντίον του.
Αθωώθηκε για όλες τις κατηγορίες.
Δυσπιστία
ήταν, νομίζω, το βασικό συναίσθημα.
Δυσπιστία.
Ένιωθα λες και με είχαν δείρει σωματικά.
Το σώμα μου όντως πονούσε.
Πρόκειται για τεράστια ήττα στον αγώνα της κυβέρνησης κατά της μαφίας.
Ο Τζον Γκότι βγήκε από το δικαστήριο σαν σταρ.
Πώς νιώθετε, κε Γκότι;
Έξι μήνες στη δίκη, η κυβέρνηση δεν απέδειξε την ενοχή του.
- Πώς νιώθετε; - Ξαφνιαστήκατε;
Έμεινα άναυδος.
Ήταν η πρώτη πετυχημένη υπεράσπιση μιας υπόθεσης RICO.
Ευλογημένη Αμερική.
Η απόφαση της αθώωσης ήταν ορθή και την περιμέναμε και οι δύο.
Και χαιρόμαστε πολύ.
Όταν μάθαμε την ετυμηγορία της αθώωσης,
όλοι έλεγαν "Ο Μπρους Κάτλερ είναι ο καλύτερος δικηγόρος".
Όχι, δεν ήταν ο Μπρους Κάτλερ. Πραγματικά, δεν ήταν.
Η υπόθεση χάθηκε γιατί κάποιος πλήρωσε έναν ένορκο 60.000 δολάρια.
Οι ένορκοι επιστρέφουν σπίτι σε λιμουζίνες με ομοσπονδιακούς αστυνόμους.
Είπα στην Τζιακαλόνι
"Είναι δυνατόν να έβαλες τους ενόρκους σε λιμουζίνες
και να γυρίζεις το Μπρούκλιν για να τους πας σπίτι τους;
Θεωρείς ηλίθια τη μαφία; Τους ακολουθούν.
Κάποιον θα δωροδοκήσει ο Γκότι".
Και είπε "Σαλ, πολλή τηλεόραση βλέπεις".
Και γέλασα.
Όταν αθωώθηκε, λέω "Ναι, το κατάφερε".
Ο Γκότι είχε κάθε λόγο να χαμογελάει,
καθώς περνούσε ανάμεσα από τις κάμερες, έξω από το σπίτι του.
Το έμαθα αργότερα ότι υπήρχε μάρτυρας που δωροδοκήθηκε.
Μου διέφυγαν πολλά σημάδια.
Μου διέφυγε το γεγονός ότι ο Γκότι δεν ήταν ποτέ αγχωμένος.
Ποτέ.
Ήταν μια χαρά κεφάτος. Ήξερε ότι δεν θα καταδικαζόταν.
Οπότε αυτό που θα ήταν εξαιρετικά ριψοκίνδυνη υπεράσπιση
για οποιονδήποτε άλλον, για εκείνον ήταν παιχνίδι.
Όταν βγήκε η ετυμηγορία, κάναμε μεγάλο πάρτι.
Γυρνάω και λέω στον συνεργάτη μου "Πάμε απευθείας στη λέσχη Μπέργκιν".
Όλοι οι μαφιόζοι ήταν εκεί. Εντόπισα τον Τζον Γκότι.
Τον πλησίασα και είπα
"Δεν θα με θυμάσαι. Τζορτζ Γκάμπριελ.
Είπα ότι θα έρθω να σε συγχαρώ.
Συγχαρητήρια. Θα τα πούμε".
Και γύρισα, μπήκα στο αμάξι και φύγαμε.
ΓΚΟΤΙ: Ο ΑΓΑΠΗΜΕΝΟΣ ΤΗΣ ΑΜΕΡΙΚΗΣ
Μετά τη δίκη, πήρε ένα σκάφος.
Και το ονόμασε "Αθώος".
Η κυβέρνηση αποκαλεί τον Τζον Γκότι ψυχρό φονιά.
Τον πιο αδίστακτο και ισχυρό αρχιμαφιόζο της Αμερικής.
Τον κυνηγούσαν οι παπαράτσι.
Τότε, γιατί είναι τόσο δημοφιλής;
Έγινε, από αφεντικό της μαφίας,
αμερικάνικη διασημότητα της Νέας Υόρκης.
Πρόσφατα, ο Γκότι έγινε διάσημος.
Το Time ανέθεσε στον Άντι Γουόρχολ
να κάνει πορτρέτο του Γκότι για το εξώφυλλο.
ΔΙΚΑΖΕΤΑΙ Η ΜΑΦΙΑ
Τόσοι ήρωες κάνουν σπουδαία πράγματα
και δεν είναι στο εξώφυλλο του Time. Αλλά είναι ο αρχιμαφιόζος.
Ο κύριος Γκότι φημίζεται τόσο για την ενδυματολογική του υπεροχή
όσο για τη φήμη του ως ηγεμόνας του εγκλήματος.
Έτσι του έβγαλαν το παρατσούκλι.
Ο αποκαλούμενος "Κομψός Δον".
Λόγω του Γκότι, ήμασταν σταρ του σινεμά, γιατί ο κόσμος ήθελε να είναι σαν εμάς.
Οι διάσημοι ήθελαν να μας κάνουν παρέα.
Κάνω κόκα με τον Άντι Γουόρχολ. Κάνω κόκα με τον Ντέιβιντ Μπόουι.
Μας εμπιστεύονταν, καταρχάς, ότι δεν θα καλούσαμε τα περιοδικά.
Και είχαμε καλή κόκα.
Ήταν υπέροχα, γιατί βρισκόσουν εν μέσω πλούτου,
ενθουσιασμού, γοήτρου, αίγλης.
Ήμασταν μαζί ένα βράδυ.
Η Μπρουκ Σιλντς έχωσε τον αριθμό της στην τσέπη του στο Club A
κι αυτός το έσκισε. Του λέω "Τι σκατά κάνεις;"
Λέει "Είναι στην ηλικία της κόρης μου". Λέω "Δώσε τον σ' εμένα".
Επιστρέφουμε με μια φάρσα στον πιο διάσημο νονό της Αμερικής,
τον Κομψό Δον, Τζον Γκότι.
Όταν τον βλέπεις στην τηλεόραση, με το κοστούμι των 2.000 δολαρίων,
τα τέλεια μαλλιά του, ο κόσμος τον βλέπει και τον αγαπάει.
Είναι σταρ.
Αλλά πίσω από κλειστές πόρτες, είναι ένας αδίστακτος φονιάς.
Δείτε τι έπαθε ο δόλιος που είχε τη δουλειά πριν.
Είδατε τι κάνει μια πιεστική δουλειά;
ΟΜΑΔΑ ΚΡΟΥΣΗΣ ΚΑΤΑ ΟΡΓΑΝΩΜΕΝΟΥ ΕΓΚΛΗΜΑΤΟΣ
Ο Τζον Γκότι είναι κερδισμένος σε όλα τα επίπεδα.
Η δίκη της Νταϊάν Τζιακαλόνι βασίστηκε κυρίως σε μαρτυρίες πληροφοριοδοτών.
Η επόμενη έπρεπε να βασιστεί σε ηλεκτρονική παρακολούθηση
όπου έχει καταγραφεί ο ίδιος σε πάρα πολλές συζητήσεις.
Ακόμα είχαμε τα στοιχεία από τον κοριό στη λέσχη.
Είχαμε φοβερές συζητήσεις.
Θα στοιχειοθετούσαμε την υπόθεση.
Είχαμε συζητήσεις που κανείς άλλος δεν μπορούσε να έχει.
Οπότε, ήμασταν ανταγωνιστές του FBI.
Που σήμαινε ότι το FBI έπρεπε να βελτιώσει την τακτική του.
ΟΜΟΣΠΟΝΔΙΑΚΟ ΓΡΑΦΕΙΟ ΕΡΕΥΝΩΝ
Το FBI δεν έχει ασκήσει δίωξη κατά του Τζον Γκότι.
Αλλά γνωρίζαμε για ποια εγκλήματα ευθυνόταν και δεν έχει τιμωρηθεί.
Ήξερε κι αυτός και όλοι
ότι η κυβέρνηση θα τον κυνηγούσε ξανά. Δεν είχε επιλογή η κυβέρνηση.
Όποτε αναλαμβάνεις τέτοιες υποθέσεις,
συνεργάζεσαι στενά με τον περιφερειακό εισαγγελέα.
Εδώ, την Ανατολική Περιφέρεια Νέας Υόρκης.
Η Λόρα Ουάρντ ήταν πεπειραμένη εισαγγελέας,
πολύ ικανή, ευφυέστατη. Ήταν εκπληκτική στη συνεργασία.
Μετά την υπόθεση της Νταϊάν Τζιακαλόνι, το FBI επικεντρώθηκε στον Γκότι.
Πλέον θα τον βάζαμε στη φυλακή.
Ο Τζορτζ Γκάμπριελ ανέλαβε να πιάσει τον Γκότι.
Δεν θα βιαζόμουν.
Ήξερα ότι το να τον βάλω φυλακή, αν κατάφερε να νικήσει το FBI μία φορά,
έπρεπε να είσαι άψογος με τα αποδεικτικά στοιχεία.
Έπρεπε να είναι αδιάσειστα, ακλόνητα.
Ο Τζορτζ είχε την αποστολή να πιάσει τον Γκότι.
Άλλα να τον πιάσει για τα καλά.
ΑΥΓΟΥΣΤΟΣ 1988
Ενώ ετοιμάζουμε την υπόθεση του Τζον και τον παρακολουθούμε,
ξαφνικά, μου τηλεφωνεί μία από τις ομάδες στο Νιου Τζέρσι.
Μαφιόζικη δολοφονία άντρα, έξω από το σπίτι του στο Μπρούκλιν.
Ο Γουίλφρεντ Γουίλι Μπόι Τζονσον,
που η αστυνομία θεωρεί στενό συνεργάτη του αρχιμαφιόζου Τζον Γκότι.
Το πεπρωμένο του ήταν γραμμένο. Αυτός ο τύπος θα πέθαινε.
Πυροβολήθηκε πολλές φορές στο κεφάλι, έξω από το σπίτι του.
Είναι άγραφος νόμος. Δεν τον σκοτώνεις μπροστά στο σπίτι του.
Προσβάλλεις τη γυναίκα, τα παιδιά του.
Έτσι, όταν μισούν όντως κάποιον
και στέλνουν μήνυμα, τον καθαρίζουν στο σπίτι του.
Λυπάμαι που τον σκότωσαν. Λυπάμαι πολύ για την οικογένειά του,
αλλά ήταν ένα αναπόφευκτο τέλος σε μια ζωή με συγκεκριμένη πορεία.
Την επομένη του φόνου του Τζόνσον από άντρες του Γκότι…
Καλημέρα, κε Γκότι.
…βγαίνει από το σπίτι και του λέμε
"Τι λέτε για τον Γουίλι Μπόι Τζόνσον; Τι γνώμη έχετε; Τι νομίζετε;"
Και λέει "Όλοι θα πεθάνουμε κάποτε".
Δύο μήνες αφότου ανέλαβε αρχηγός οι πληροφοριοδότες λένε
ότι ο Γκότι θα έστηνε το αρχηγείο του στη λέσχη Ρέιβεναϊτ.
ΜΟΝΟ ΜΕΛΗ
Όταν ο Τζον πήρε τη λέσχη, την ανακαίνισε εσωτερικά, έχτισε τον εξωτερικό τοίχο,
έφτιαξε ένα μικρό παράθυρο για να μη βλέπεις μέσα.
Θα έλεγα ότι την οχύρωσε.
Η λέσχη βρίσκεται στη Μικρή Ιταλία.
Στη Μικρή Ιταλία αράζουν όλες οι οικογένειες της μαφίας.
Έχουν εστιατόρια, έχουν λέσχες.
Είναι η αυλή τους.
Άρα είμαστε οι ξένοι.
Δεν μπορούμε να πάμε χωρίς να μας πάρουν χαμπάρι.
Όλοι στα διαμερίσματα, στους δρόμους
είναι πιστοί στους μαφιόζους, και είναι δύσκολο να κάνεις οτιδήποτε.
Δίνουμε στον κόσμο δουλειά. Στις Ευχαριστίες, μοιράσαμε γαλοπούλες.
Ο κόσμος μεγάλωσε μαζί μας και μας εμπιστευόταν.
Και βοηθούσαμε την κοινότητα.
Όταν ζητούσαν μια χάρη, τους την κάναμε.
Δεν φοβάμαι. Αντίθετα, νιώθω πιο ασφαλής.
- Νιώθετε πιο ασφαλής; - Φυσικά.
Ο λόγος;
Μου έχουν κλέψει αυτοκίνητο παντού, εκτός από δω.
Στο Όζον Παρκ, στην οδό Μάλμπερι,
είμαστε οι κακοί, όχι οι καλοί.
Ωστόσο, πρέπει να κάνεις τη δουλειά σου. Έτσι, έμπαινα στο φορτηγάκι μου.
Ήταν για παρακολουθήσεις.
Και προσπαθούσα να παρκάρω σε καλή θέση για να βλέπω τη λέσχη.
Ελεύθερο το πεδίο.
Μπαίνεις πίσω με όλες τις κάμερες,
και περιμένεις να αρχίσει να εμφανίζεται κόσμος.
Κάποιες φορές, περπατούσαν στον δρόμο
και χτυπούσαν τα φορτηγάκια, "Ξέρουμε ότι είσαι μέσα".
Ελπίζαμε να βρούμε ένα σημείο παρακολούθησης,
μια σταθερή τοποθεσία,
όπου μια κάμερα θα βλέπει την είσοδο της λέσχης.
Έτσι, θα κρυβόμασταν καλύτερα.
Βρήκαμε ένα διαμέρισμα στον έκτο όροφο,
δυόμισι τετράγωνα πιο πέρα.
Το καλό ήταν ότι είχαμε πλέον σημείο.
Κάτι σαν κέντρο επιχειρήσεων.
Τα κακό ήταν ότι ήταν μακριά.
Είχα πρόσβαση στις ομάδες των Ειδικών Επιχειρήσεων.
Και σταθήκαμε τυχεροί,
γιατί το Γραφείο είχε εξοπλισμό πολύ υψηλής τεχνολογίας.
Δεν ήξεραν πολλοί ότι υπήρχε. Ούτε εγώ το ήξερα.
Ως τεχνικά εκπαιδευμένοι πράκτορες, βασικό μας καθήκον ήταν να σχεδιάζουμε,
να εφαρμόζουμε και να εγκαθιστούμε συσκευές παρακολούθησης,
ώστε να βρούμε τις αποδείξεις
για να διωχθεί με επιτυχία η μαφία της Νέας Υόρκης.
Εγκαταστήσαμε υπερσύγχρονο τηλεσκοπικό εξοπλισμό παρακολούθησης με βίντεο,
που μας επέτρεπε να καταγράφουμε τη δραστηριότητα
στην είσοδο της Ρέιβεναϊτ και στον παρακείμενο δρόμο,
όλη μέρα, κάθε μέρα.
Το ωραίο ήταν ότι τραβούσες βίντεο δυόμισι τετράγωνα μακριά
κι έμοιαζε λες και ήμουν στα 30 μέτρα.
Ακόμα και οκτώ το βράδυ, καταχείμωνο, νόμιζες ότι ήταν τρεις το μεσημέρι.
Η βιντεοκάμερα εκεί
έδινε ωραίες ασπρόμαυρες φωτογραφίες όσων πηγαινοέρχονταν.
Αναγνώριζες ποιοι ήταν, τι φορούσαν, από τι αμάξια βγήκαν.
Απίστευτη πληθώρα πληροφοριών.
Ήταν φοβερό να έχουμε τέτοια τεχνολογία.
Μέχρι το '89, αρχές του '90, η Ρέιβεναϊτ είχε έντονη δραστηριότητα.
Ο Τζον ήταν πάντα εκεί με τα στελέχη του.
Το πιο απίστευτο και χρήσιμο που έκανε για εμάς ο Γκότι
ήταν που κάθε Τετάρτη βράδυ, συγκέντρωνε κάπο, συνεργάτες και στρατιώτες.
Ήταν ο Τζον Γκότι,
ο Φράνκι ΛοΚάσιο,
ο Σάμι Γκραβάνο.
Οπότε, μας έδωσε τη δομή της οικογένειας.
ΑΦΕΝΤΙΚΟ ΤΖΟΝ ΓΚΟΤΙ
Η μαφία υποτίθεται ότι είναι μυστική οργάνωση.
Το να εμφανίζονται όλοι σ' ένα μέρος,
μέρα μεσημέρι, δεν είναι πολύ μυστικό.
Ο Τζον Γκότι ήταν γκάνγκστερ. Είχε χεσμένο το FBI.
Δεκάρα δεν έδινε αν τον φωτογράφιζε το FBI.
Τους έβγαζε όλους φάτσα κάρτα κι ένιωθε πως,
"Αν ζεις έτσι, θα έρθεις να με δεις. Δεν θα φοβάσαι τους μπάτσους.
Δεν θα είσαι κάπο ή μυημένος αν είναι να κρύβεσαι σπίτι.
Θα έρχεσαι εδώ, όπως κάνω κι εγώ, κάθε μέρα".
Δεν ήταν πολύ έξυπνη κίνηση, αλλά νόμιζε ότι ήταν ανίκητος.
Δεν έμενε μέσα στη λέσχη.
Έκανε τις συζητήσεις του, περπατώντας στο τετράγωνο.
Βλέπεις τη δυναμική της ιεραρχίας των ατόμων.
Για παράδειγμα, κάποια περίοδο,
ο Τζον και ο Σάμι πάνε μια βόλτα.
Και πιάνει ένα ψιλόβροχο.
Και ο Σάμι κρατά την ομπρέλα για τον Τζον. Δεν θα την κρατήσει ο Τζον, σωστά;
Και περίπου στα δύο μέτρα πίσω βλέπεις τους σωματοφύλακες.
Τους τύπους που τους προστατεύουν.
Άλλες φορές, βλέπεις τα άτομα που έρχονται να χαιρετήσουν τον Τζον,
χαιρετούν τον Τζον και μετά τον Σάμι.
Όλα αυτά είναι ενδεικτικοί παράγοντες
που σου δίνουν μια ιδέα για τη δομή της διακυβέρνησης,
ποιος είναι ποιος, και πόσο κοντά του είναι κάποιος
ή και πόσο μακριά του κάποιος άλλος.
Με τον κόσμο να πηγαινοέρχεται, οι πληροφοριοδότες έλεγαν
ότι ο Γκότι συζητούσε εκεί για εγκλήματα.
Αλλά δεν είχαμε ιδέα τι έλεγαν.
Οπότε, οπλισμένοι με αυτήν την πληροφορία, κάναμε αίτηση
να βάλουμε κοριό μέσα στη λέσχη.
Όταν μάθαμε ότι θα βάλουμε κοριό,
πήγα στις Ειδικές Επιχειρήσεις για να δούμε πώς θα το κάνουμε.
Δεν είχαμε πρακτική γνώση σε πραγματικό χρόνο
για την πραγματική διάταξη του εσωτερικού της λέσχης.
Πού κάθονταν ο κόσμος; Πού ήταν ο Τζον;
Πού ήταν οι υπολοχαγοί του; Πού γίνονταν οι συζητήσεις;
Ενίοτε, οι τεχνικοί πρέπει να μπουν μέσα,
να διερευνήσουν τον χώρο, για να δουν τι εξοπλισμό πρέπει να φέρουν.
Γιατί όταν θα επιστρέφαμε αργότερα, τη νύχτα,
μες στη μαύρη νύχτα, στα σκοτάδια,
το να ξέρουμε τι υπάρχει μέσα, τη διαμόρφωση,
θα μας βοηθούσε τρομερά.
ΟΔΟΣ ΜΑΛΜΠΕΡΙ ΜΟΝΟΔΡΟΜΟΣ
Βέβαια, δεν μπαίνει έτσι απλά προσωπικό υπηρεσιών του νόμου σε λέσχη μαφιόζων,
μέρα μεσημέρι.
Έπρεπε να τους πείσουμε να μας καλέσουν, είναι η αλήθεια.
Και αυτό το κάναμε με μια λεγόμενη κλήση τεχνικού προβλήματος.
Βασικά, δημιουργούμε μερικά τεχνικά προβλήματα
σε κάποιες τηλεφωνικές δυνατότητες της Ρέιβεναϊτ,
που ανάγκασε κάποιον από την οικογένεια Γκαμπίνο
να καλέσει τεχνικό της Τηλεφωνίας Νέας Υόρκης.
Όμως, τα φιλικά μέλη
της ομάδας SO1 του Ομοσπονδιακού Γραφείου Ερευνών είναι που πήγαν.
Εμφανίστηκα από τον δρόμο ως τεχνικός.
Όταν μπήκα στη Ρέιβεναϊτ, ήταν αρκετά ξεκάθαρο
ότι το εσωτερικό ήταν υποτυπώδες.
Το ενδιαφέρον ήταν πως υπήρχε πορτρέτο του κου Γκότι
στο πίσω μέρος του δωματίου όπου καθόταν.
Παρατηρήσαμε ότι λειτουργούσε κάποια στοιχηματική επιχείρηση εκεί μέσα.
Και είχαν ένα φαξ συνδεδεμένο με μια τηλεφωνική γραμμή.
Και χωρίς περιστροφές μου είπαν να φτιάξω το άτιμο πράγμα
το συντομότερο δυνατόν και πολύ θα το εκτιμούσαν, λέει.
Μπορέσαμε να "λύσουμε το πρόβλημά τους".
Και καταχάρηκαν.
Ένα από τα μέλη της συμμορίας πλησίασε και μου έδωσε
δύο ολοκαίνουργια κατοσταδόλαρα,
τα οποία, ως καλός υπάλληλος και σκληρά εργαζόμενος, δέχτηκα.
Φύγαμε, και με τα λεφτά της οικογένειας Γκαμπίνο,
βγάλαμε έξω αρκετά μέλη της ειδικής τεχνικής ομάδας SO1
για πίτσες και μπίρα, εκείνη τη μέρα.
Είχαμε την πληροφορία πλέον για το πού έπρεπε να μπει ο κοριός.
Η Ρέιβεναϊτ είχε δύο δωμάτια.
Ο Τζον καθόταν συνήθως σ' ένα τραπέζι στο πίσω δωμάτιο.
Εκεί του μίλαγε ο κόσμος.
Ο κοριός έπρεπε να είναι όσο πιο κοντά γινόταν σ' αυτό το τραπέζι.
Τη δεκαετία του '80 ήμουν ειδικός πράκτορας του FBI.
Ήμασταν έξι εκπαιδευμένοι σε κλειδαριές πράκτορες στη χώρα.
Είχα έναν συνεργάτη, τον Κεν Ρέιντερ. Ο άνθρωπος ήταν διάνοια στις κλειδαριές.
Αυτό που θα έκανε ο Κένι
ήταν να βγάλει αντίγραφο του κλειδιού της λέσχης.
Είναι κάτι που κάνουν οι κλειδαράδες
εδώ κι εκατό χρόνια.
Είναι τέχνη.
Βάζεις ένα άκοπο κλειδί στον κύλινδρο.
Αυτό αφήνει ένα σημάδι, το τραβάς έξω,
το κόβεις και συνεχίζεις να κάνεις το ίδιο.
Και καταλήγεις με το κλειδί που ανοίγει την πόρτα.
Συνήθως παίρνει περίπου 15 λεπτά.
…22 προς Κένι.
Στη συγκεκριμένη περίπτωση, του πήρε τρεις με τέσσερις ώρες,
γιατί όποτε είχε το ελεύθερο να πλησιάσει την πόρτα…
Οκτώ - τρία - επτά, 820.
…του φώναζαν "Όχι, κάποιος έρχεται".
ΜΠΑΡ & ΓΚΡΙΛ
Αλλά ως το τέλος της νύχτας,
είχε το κλειδί και ήμασταν έτοιμοι για τη διάρρηξη.
Μόλις μπήκαμε,
έπρεπε να εγκαταστήσουμε κρυφά μικρόφωνα
και πομπούς, κοριούς, και λοιπά.
Δυσκολευτήκαμε πολύ να τα κρύψουμε.
Και έπρεπε να προσέχουμε τις κινήσεις μας
σε πολύ χαμηλό φως, με πολύ μικρούς φακούς στα δόντια μας.
Τελικά, κάναμε μερικές δοκιμές ήχου.
Έλα, ένα, δύο, τρία, τέσσερα. Τέσσερα, τρία, δύο, ένα. Ακούς, Τσάρλι;
Και ο Τσάρλι απαντούσε…
Πεντακάθαρα.
Ήταν πολύ κουλ ενορχήστρωση.
Κανονική παράσταση.
Μέσα σε μία με δύο ώρες, φύγαμε.
Όταν βάλαμε τον κοριό, ήταν συναρπαστικό να πηγαίνουμε στο κέντρο,
να βάζουμε ακουστικά.
Ακούγαμε όλες τις κασέτες
για να δούμε αν υπήρχε κάτι χρήσιμο.
Υπάρχει μια μηχανή πάγου μπροστά.
Έχει μια μηχανή καπουτσίνο μπροστά.
Ακούς ό, τι ήχο μπορείς να φανταστείς.
Οπότε, ξέρεις ότι γίνονται πολλές συζητήσεις.
Αλλά δεν τις ακούς.
Δεν μπορούσα να το πιστέψω.
Δεν άκουγες τίποτα.
Ήταν χάσιμο χρόνου και ενέργειας.
ΟΔΟΣ ΓΟΥΟΡΘ - ΟΔΟΣ ΛΑΦΑΓΙΕΤ ΦΕΝΤΕΡΑΛ ΠΛΑΖΑ
Αν τα μικρόφωνα δεν είναι σε καλή θέση, επικοινωνείς με την SO1.
Ρωτάς αν μπορεί να γίνει κάτι να βελτιωθεί ο ήχος.
Και πρέπει να ζυγίσεις το ρίσκο του να ξαναπάς εκεί.
Πρέπει να μπήκαμε στη Ρέιβεναϊτ πάνω από μια ντουζίνα φορές
σε μια περίοδο 14 μηνών, και μετακινούσαμε συνεχώς τα μικρόφωνα.
Αλλάξαμε θέση στον κοριό. Τον βάλαμε δίπλα στο τραπέζι.
Τον βάλαμε στο ταβάνι από πάνω.
Δοκιμάσαμε διάφορα πράγματα, αλλά ακουστικά ήταν χάλι μαύρο.
Ήταν πολλά άτομα σε μικρό χώρο.
Κι αυτό ήταν εκνευριστικό,
γιατί τους βιντεοσκοπούσαμε. Τους βλέπαμε να πηγαινοέρχονται,
να κάνουν βόλτες για να μιλήσουν.
Είχαμε τον κοριό, αλλά δεν ακούγαμε τίποτα.
Δεν θα βασιζόμασταν στις κασέτες.
Έπρεπε να γίνει κάτι.
Η OCTF
Παρόλο που είχαμε μάθει ότι το FBI είχε βάλει κοριό,
θέλαμε αποδείξεις για τη δική μας υπόθεση.
Οπότε, ακούσαμε εκ νέου τις παλιές κασέτες,
που ηχογραφήσαμε το '86, στη Λέσχη Κυνηγιού & Ψαρέματος Μπέργκιν.
Έρχεται ο Γκρεγκ να με δει ένα πρωί.
Άκουγε ξανά και ξανά τους κοριούς του Γκότι
και βρήκε κάτι που είχε διαφύγει από όλους.
Ο Γκρεγκ είχε κατενθουσιαστεί.
Πρέπει να ξέρετε τον Γκρεγκ για να καταλάβετε τι σημαίνει αυτό.
Έγραψε σημείωμα.
Του έγραψα σε ένα Post-it στο γραφείο να διαβάσει την απομαγνητοφώνηση.
Για την περίπτωση που πηγαίνοντας σπίτι πάθει ατύχημα,
και δεν μπορεί να μας το πει την επόμενη.
Είχαμε καταγράψει μια συζήτηση το '86
για έναν ηγέτη εργατικού σωματείου που πήγε στο Bankers and Brokers.
ΕΣΤΙΑΤΟΡΙΟ BANKERS AND BROKERS
Πρόκειται για ένα εστιατόριο στο Μανχάταν
που ανήκει σε μέλος των Γκαμπίνο.
Είχε φέρει μη οργανωμένους ξυλουργούς να το φτιάξουν.
Ο πρόεδρος του σωματείου ξυλουργών,
Ο'Κόνορ τον έλεγαν, νομίζω,
είπε "Τι σκατά κάνεις; Πρέπει να βάλεις μέλη του σωματείου".
Γιατί το σωματείο ξυλουργών ελεγχόταν από τη μαφία.
Οπότε, ανέλαβε από μόνος του
να πάει εκεί μέσα και να το διαλύσει, πάνω που είχε φτιαχτεί.
Ο ιδιοκτήτης είναι του Τζον Γκότι, στρατιώτης του.
Αναγκαστικά αναλαμβάνει η οικογένεια Γκαμπίνο.
Στέλεχος του σωματείου ξυλουργών πυροβολήθηκε, στα γραφεία του σωματείου.
Είχε όλες τις ενδείξεις προειδοποίησης από συμμορία.
Η συζήτηση ήταν πολύ συγκεκριμένη.
Ο Τζον Ο'Κόνορ.
Ανέφερε τον Ο'Κόνορ.
Το θύμα ήταν ο 49χρονος Τζον Φ. Ο'Κόνορ.
Έξι, μηδέν, οκτώ.
Αναφέρθηκε το 608. Το σωματείο.
Αντιπρόεδρος του Τοπικού 608 του Σωματείου Ενωμένων Ξυλουργών.
Στην Μπρόντγουεϊ 1694 ή κάτι τέτοιο.
Λίγο πριν τις επτά, ο Ο'Κόνορ μπήκε σ' αυτό το κτίριο
στην Μπρόντγουεϊ και 51η, όπου στεγάζεται το γραφείο του.
Και ανέφερε…
Θα τον τσακίσουμε.
"Θα τον τσακίσουμε".
Πυροβολήθηκε τέσσερις φορές στα οπίσθια.
Άκουσα την ηχογράφηση και ήταν τέλεια. Ήταν δυναμίτης.
Αύριο, θα τον τσακίσουμε.
Είχαμε τα στοιχεία ενός εγκλήματος.
Θα τον τσακίσουμε.
Ξαφνικά, ακούμε ότι ο Γκότι συνελήφθη.
Η Εισαγγελία Μανχάταν διώκει τον Γκότι για συνωμοσία για φόνο,
όσον αφορά την επίθεση του 1986
κατά του στελέχους του σωματείου ξυλουργών, Τζον Ο'Κόνορ.
Τηλεφώνησα σε μια πηγή μου στο FBI,
και είπε "Δεν συνελήφθη ο Τζον Γκότι.
Αν ήταν έτσι, θα το ήξερα".
Αυτό ήταν, παιδιά.
Αλλά δεν ήξερε.
Και ο λόγος που δεν ήξερε
είναι επειδή η Ομάδα Κρούσης κατά Οργανωμένου Εγκλήματος της Νέας Υόρκης
δρούσε μεμονωμένα,
δεν συνεργαζόταν με το FBI.
Η OCTF ήθελε τη δημοσιότητα από τη σύλληψη του Γκότι.
Και επειδή δεν προλάβαμε να βρούμε τις αποδείξεις,
πήγαν την υπόθεση Ο'Κόνορ στην Εισαγγελία Μανχάταν,
και την προχώρησαν.
Πλέον, είναι σαν διαγωνισμός. "Αυτοί δεν μπορούν. Μπορείτε εσείς; "
Θα σου πω τι ακούω.
Έχουν φαγωθεί ποιος θα με πάει πρώτος σε δίκη.
Όλοι αυτοί ανταγωνίζονται μεταξύ τους
για τη δόξα που θα φέρει η σύλληψη του Γκότι.
Δεν θα ηρεμήσουν αν δεν με πιάσουν.
Ο Τζον Γκότι τους προκαλούσε, "Ελάτε πιάστε με, αν τολμάτε".
Ήταν του στιλ "Άντε γαμηθείτε".
- Έτοιμος για την επόμενη υπόθεση; - Πάντα.
Υποτιτλισμός: Πέγκυ Μπαρούνη